**ОБАВЕШТЕЊЕ**

Влада Републике Србије донела је, 12. октобра 2023. године, Одлуку о измени Одлуке о проглашењу линија у јавном интересу у ваздушном саобраћају која се односи на линије Ниш-Франкфурт/Хан-Ниш, Ниш-Келн-Ниш, Ниш-Љубљана-Ниш, Ниш-Атина-Ниш, Ниш-Тиват-Ниш, Ниш-Истанбул-Ниш, Ниш-Београд-Ниш, Краљево-Истанбул- Краљево, Краљево-Тиват- Краљево и Краљево-Солун- Краљево.

Наведена Одлука је објављена у Службеном гласнику РС број 87/2023.

Заинтересовани за обављање редовног авио-превоза под комерцијалним условима и условима из одлуке, а у складу са Законом о ваздушном саобраћају, могу се у периоду од дана објављивања Одлуке о измени Одлуке о проглашењу линија у јавном интересу у ваздушном саобраћају у Службеном гласнику РС до 20.10.2023. године, до 12 часова, јавити Министарству грађевинарства, саобраћаја и инфраструктуре на мејл адресу: vazdusni.saobracaj@mgsi.gov.rs.

Уколико се нико до наведеног рока не јави, Министарство грађевинарства, саобраћаја и инфраструктуре покренуће поступак јавне набавке у циљу избора најповољнијег понуђача за обављање авио-превоза на линији у јавном интересу.